text: Anklaget for menneskesmugling: Kørte 4 asylansøgere fra Rom til Kolding
  18 august 2014 kl. 13.00
  En mand blev søndag anholdt på Kolding Banegård. Med sig havde han 4 asylansøgere. Manden er nu mistænkt for menneskesmugling.
  På Kolding Banegård blev en mand stoppet søndag formiddag af et par politibetjente.
  - Vi spørger ind til deres relation, og det viser sig at være 4 asylansøgere, og en mand, der har kørt dem fra Rom til Kolding, siger vicepolitikommisær ved Poul Steffensen
  Manden erkender, at han har kørt asylansøgerne fra Rom til Kolding Banegård. Han blev derfor anholdt og sigtet for menneskesmugling.
  Han blev fremstillet i grundlovsforhør mandag formiddag, hvor to af asylansøgerne vidnede imod ham.
  